0
ସେୟାର
ନୂଆଦିଲ୍ଲୀ: ଗତ ଆର୍ଥିକ ବର୍ଷର ଚତୁର୍ଥ ତ୍ରୟମାସରେ ଦେଶର ଜିଡିପି ଅଭିବୃଦ୍ଧି ୫.୮ ପ୍ରତିଶତକୁ ଖସିଆସିଛି। କେତେକ ସାମୟିକ କାରଣ ଯୋଗୁ ଅଭିବୃଦ୍ଧି ମନ୍ଥର ହୋଇଛି। ଆଗାମୀ ଦିନରେ ଅଭିବୃଦ୍ଧି ତ୍ବରାନ୍ବିତ ହେବ ବୋଲି ଅର୍ଥନୈତିକ ବ୍ୟାପାର ସଚିବ ସୁଭାଷ ଚନ୍ଦ୍ର ଗର୍ଗ କହିଛନ୍ତି। ଏନ୍‌ବିଏଫ୍‌ସି ବା ଅଣ ବ୍ୟାଙ୍କିଂ ଆର୍ଥିକ ପ୍ରତିଷ୍ଠାନ ଉପରେ ଚାପ ‌ଯୋଗୁ ଲୋକଙ୍କ ବ୍ୟୟ ପ୍ରଭାବିତ ହୋଇଛି। ଚଳିତ ଆର୍ଥିକ ବର୍ଷର ପ୍ରଥମ ତ୍ରୟମାସର ଅଭିବୃଦ୍ଧି ମଧ୍ୟ ଅପେକ୍ଷାକୃତ କମ୍ ରହିବ ଏବଂ ଦ୍ବିତୀୟ ତ୍ରୟମାସଠାରୁ ଏହା ବୃଦ୍ଧି ପାଇବ ବୋଲି ଗର୍ଗ କହିଛନ୍ତି। ଅର୍ଥ ସଚିବ ଦାୟିତ୍ବରେ ଥିବା ଶ୍ରୀ ଗର୍ଗ ଏହା ମଧ୍ୟ କହିଛନ୍ତି, ପୁଞ୍ଜି ନିବେଶ (ଘରୋଇ ନିବେଶ ସମେତ) ଆଗାମୀ ଦିନରେ ବୃଦ୍ଧି ପାଇବ ବୋଲି ସେ କହିଛନ୍ତି। ଗତ ଆର୍ଥିକ ବର୍ଷର ଚତୁର୍ଥ ‌ତ୍ରୟମାସରେ ଜିଡିପି ଅଭିବୃଦ୍ଧି ୫ ବର୍ଷ ମଧ୍ୟରେ ସର୍ବନିମ୍ନ ସ୍ତରକୁ ଚାଲିଯାଇଛି। ମୁଖ୍ୟତଃ କୃଷି ଏବଂ ମ୍ୟାନୁଫାକଚରିଂ କ୍ଷେତ୍ରର ଦୁର୍ବଳ ପ୍ରଦର୍ଶନ ଯୋଗୁଁ ଏହା ହୋଇଛି ବୋଲି କୁହାଯାଉଛି।
ପୂର୍ବବର୍ତ୍ତୀ ଖବର